


Servitør.
Servitørens arbeidsplass er i alle typer serveringssteder, hoteller og restauranter og i lokaler hvor det arrangeres selskaper/banketter eller kurs og konferanser.

Egenskaper:
En servitør må ha gode kunnskaper om mat og drikke, kunne arbeide planmessig og hygienisk, både selvstendig og i samarbeid med andre, være høflig og yte god service. Du må kunne tilpasse egen atferd og anvende din faglige kompetanse i forhold til gjestenes ulike behov. Dette krever god kommunikasjonsevne både muntlig og skriftlig samt gode språkkunnskaper.
En servitør jobber ofte skiftarbeid.


Sentrale arbeidsoppgaver.

Sentrale arbeidsområder er 

· istandsetting av alle typer lokaler for ulike arrangementer 

· dekking og pynting av bord 

· servering 

· tilbereding av retter ved gjestens bord 

· oppfølging av gjestene gjennom hele måltidet

